CELEX: 22006D0022
Language: el
Date: 2006-03-10 00:00:00
Title: Απόφαση της Μικτής Επιτροπής του ΕΟΧ αριθ. 22/2006, της  10ης Μαρτίου 2006 , για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

1.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/34
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 22/2006
   της 10ης Μαρτίου 2006
   για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
   Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 115/2005 της Μικτής Επιτροπής του ΕΟΧ, της 30ής Σεπτεμβρίου 2005 (1).
            
         
               (2)
            
            
               Ο κανονισμός (ΕΚ) αριθ. 208/2005 της Επιτροπής, της 4ης Φεβρουαρίου 2005, που τροποποιεί τον κανονισμό (ΕΚ) αριθ. 466/2001 σε ό,τι αφορά τους πολυκυκλικούς αρωματικούς υδρογονάνθρακες (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2005/26/ΕΚ της Επιτροπής, της 21ης Μαρτίου 2005, για την κατάρτιση καταλόγου των συστατικών τροφίμων ή των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία.
            
         
               (4)
            
            
               Η οδηγία 2005/37/ΕΚ της Επιτροπής, της 3ης Ιουνίου 2005, για την τροποποίηση των οδηγιών 86/362/ΕΟΚ και 90/642/ΕΟΚ του Συμβουλίου, όσον αφορά τα ανώτατα όρια για ορισμένα υπολείμματα φυτοφαρμάκων πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (4) πρέπει να ενσωματωθεί στη συμφωνία.
            
         
               (5)
            
            
               Η απόφαση 2005/389/ΕΚ της Επιτροπής, της 18ης Μαΐου 2005, για την τροποποίηση της απόφασης 1999/217/ΕΚ όσον αφορά το ευρετήριο των αρωματικών (αρτυματικών) υλών που χρησιμοποιούνται εντός ή επί των τροφίμων (5) πρέπει να ενσωματωθεί στη συμφωνία.
            
         
               (6)
            
            
               Ο κανονισμός της Επιτροπής (ΕΚ) αριθ. 856/2005, της 6ης Ιουνίου 2005, που τροποποιεί τον κανονισμό (ΕΚ) αριθ. 466/2001 όσον αφορά τις τοξίνες από μύκητες του γένους Fusarium (6) πρέπει να ενσωματωθεί στη συμφωνία.
            
         
               (7)
            
            
               Η οδηγία 2005/38/ΕΚ της Επιτροπής, της 6ης Ιουνίου 2005, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των επιπέδων τοξινών Fusarium στα τρόφιμα (7) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XII του παραρτήματος II της συμφωνίας τροποποιείται ως εξής:
   
               1)
            
            
               Στο σημείο 38 (οδηγία 86/362/ΕΟΚ του Συμβουλίου) και στο σημείο 54 (οδηγία 90/642/ΕΟΚ του Συμβουλίου) προστίθεται η ακόλουθη περίπτωση:
               
                           «—
                        
                        
                           
                              32005 L 0037: Οδηγία 2005/37/ΕΚ της Επιτροπής, της 3ης Ιουνίου 2005 (ΕΕ L 141 της 4.6.2005, σ. 10).»
                        
                     
         
               2)
            
            
               Στο σημείο 54κβ (απόφαση 1999/217/ΕΚ της Επιτροπής) προστίθεται η ακόλουθη περίπτωση:
               
                           «—
                        
                        
                           
                              32005 D 0389: Απόφαση 2005/389/ΕΚ της Επιτροπής, της 18ης Μαΐου 2005 (ΕΕ L 128 της 21.5.2005, σ. 73).»
                        
                     
         
               3)
            
            
               Οι ακόλουθες περιπτώσεις προστίθενται στο σημείο 54zn [Κανονισμός (ΕΚ) αριθ. 466/2001 της Επιτροπής]:
               
                           «—
                        
                        
                           
                              32005 R 0208: Κανονισμός (ΕΚ) αριθ. 208/2005 της Επιτροπής, της 4ης Φεβρουαρίου 2005 (ΕΕ L 34 της 8.2.2005, σ. 3).
                        
                     
                           —
                        
                        
                           
                              32005 R 0856: Κανονισμός (ΕΚ) αριθ. 856/2005 της Επιτροπής, της 6ης Ιουνίου 2005 (ΕΕ L 143 της 7.6.2005, σ. 3).»
                        
                     
         
               4)
            
            
               Τα ακόλουθα σημεία παρεμβάλλονται μετά το σημείο 54οβ [κανονισμός (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου]:
               
                           «54ογ.
                        
                        
                           
                              32005 L 0026: Οδηγία 2005/26/ΕΚ της Επιτροπής, της 21ης Μαρτίου 2005, για την κατάρτιση καταλόγου των συστατικών τροφίμων ή των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου (ΕΕ L 75 της 22.3.2005, σ. 33).
                        
                     
                           54οδ.
                        
                        
                           
                              32005 L 0038: Οδηγία 2005/38/ΕΚ της Επιτροπής, της 6ης Ιουνίου 2005, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των επιπέδων τοξινών Fusarium στα τρόφιμα (ΕΕ L 143 της 7.6.2005, σ. 18).»
                        
                     
         Άρθρο 2
   Τα κείμενα των κανονισμών (ΕΚ) αριθ. 208/2005 και (ΕΚ) αριθ. 856/2005, των οδηγιών 2005/26/ΕΚ, 2005/37/ΕΚ και 2005/38/ΕΚ και της απόφασης 2005/389/ΕΚ στην ισλανδική και νορβηγική γλώσσα, που δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ την 11η Μαρτίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ (8) όλες οι κοινοποιήσεις που προβλέπει το άρθρο 103 παράγραφος 1 της συμφωνίας.
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Μαρτίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 339 της 22.12.2005, σ. 16.
   
      (2)  ΕΕ L 34 της 8.2.2005, σ. 3.
   
      (3)  ΕΕ L 75 της 22.3.2005, σ. 33.
   
      (4)  ΕΕ L 141 της 4.6.2005, σ. 10.
   
      (5)  ΕΕ L 128 της 21.5.2005, σ. 73.
   
      (6)  ΕΕ L 143 της 7.6.2005, σ. 3.
   
      (7)  ΕΕ L 143 της 7.6.2005, σ. 18.
   
      (8)  Δεν έχουν αναφερθεί συνταγματικές απαιτήσεις.